CELEX: 62010TN0320
Language: el
Date: 2010-08-02 00:00:00
Title: Υπόθεση T-320/10: Προσφυγή της 2ας Αυγούστου 2010 — Fürstlich Castell'sches Domänenamt κατά ΓΕΕΑ — Castel Frères (CASTEL)

25.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/24
            
         Προσφυγή της 2ας Αυγούστου 2010 — Fürstlich Castell'sches Domänenamt κατά ΓΕΕΑ — Castel Frères (CASTEL)
   (Υπόθεση T-320/10)
   ()
   2010/C 260/33
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Fürstlich Castell'sches Domänenamt, Albrecht Fürst zu Castell-Castell (Castell, Γερμανία) (εκπρόσωποι: οι δικηγόροι R. Kunze, G. Würtenberger και T. Wittmann)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Castel Frères SA (Blanquefort, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 4ης Μαΐου 2010 στην υπόθεση R 962/2009-2,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «CASTEL» για προϊόντα της κλάσης 33 — κοινοτικό σήμα υπ’ αριθ. 2678167
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών.
   
      Αιτών την κήρυξη της ακυρότητας του κοινοτικού σήματος: Η προσφεύγουσα.
   
      Σήμα του οποίου δικαιούχος είναι η αιτούσα την κήρυξη της ακυρότητας: Η αιτούσα την κήρυξη της ακυρότητας στήριξε την αίτησή της στην ύπαρξη απόλυτων λόγων απαραδέκτου, κατά την έννοια του άρθρου 7 του κανονισμού (ΕΚ) 207/2009 του Συμβουλίου.
   
      Απόφαση του τμήματος ακυρώσεως: Απόρριψη της αιτήσεως κηρύξεως της ακυρότητας.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 7 του κανονισμού 207/2009 του Συμβουλίου, καθόσον το τμήμα προσφυγών: (i) δέχτηκε μεν ορθώς ότι το «Castell» αποτελεί αναγνωρισμένη ένδειξη προελεύσεως κρασιών, αλλά έκρινε εσφαλμένα ότι το προσβαλλόμενο σήμα «CASTEL» διαφέρει κατά πολύ από το «Castell», οπότε κατέληξε στο συμπέρασμα ότι το προσβαλλόμενο σήμα μπορεί να καταχωριστεί, (ii) μολονότι δέχτηκε ότι η λέξη «CASTEL» είναι λέξη που χρησιμοποιείται ευρέως στην οινοποιία με την έννοια του «κτήματος», εντούτοις δεν συνήγαγε το συμπέρασμα ότι δεν επιτρεπόταν η καταχώριση του «CASTEL». Παράβαση των άρθρων 63, 64, 75 και 76 του κανονισμού 207/2009 του Συμβουλίου, καθόσον το τμήμα προσφυγών δεν έλαβε υπόψη του προσηκόντως τα περιστατικά και τα προβληθέντα επιχειρήματα. Παράβαση του άρθρου 65 του κανονισμού 207/2009 του Συμβουλίου, καθόσον το τμήμα προσφυγών, παραθέτοντας ως αιτιολογία της αποφάσεώς του την «ειρηνική συνύπαρξη», μολονότι η θεωρία αυτή δεν μπορεί να λαμβάνεται υπόψη για την καταχώριση των σημάτων, ενήργησε καθ’ υπέρβαση εξουσίας.